
RAPORT DE SPECIALITATE
privind aprobarea „Procedurii cadru privind majorarea impozitului pe clădirile neîngrijite/degradate situate în intravilan”


Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind aprobarea „Procedurii cadru privind majorarea impozitului pe clădirile neîngrijite/degradate situate în intravilan”

Facem următoarele precizări:

Municipiul Timişoara deţine cel mai mare patrimoniu arhitectural din ţară, de o valoare deosebită atât pentru România, cât şi pentru Europa. Păstrarea acestei moşteniri culturale constituie o datorie, atât pentru autorităţi cât şi pentru proprietari. 
Primăria Municipiului Timişoara derulează încă din anul 2004  programe de reabilitare şi revitalizare a cartierelor istorice, dar şi de informare şi sensibilizare a populaţiei locale, a factorilor economici şi a instituţiilor partenere cu privire la problematica reabilitării în ansamblu.
Prin Hotărârea de Consiliu Local nr. 266 din 20.12.2016 s-a aprobat procedura privind majorarea impozitului pe clãdiri  şi a  impozitului pe pe teren cu pânã la  500% pentru clãdirile şi terenurile  neîngrijite, situate în intravilan.
În anul 2017, Hotărârea nr. 266 din 20.12.2016 amintită mai sus a fost modificată prin Hotărârea de Consiliu Local nr. 314 din 28.07.2017 privind modificarea Anexelor nr. 1 şi nr. 2 la Hotărârea Consiliului Local nr. 266/20.12.2016 privind majorarea impozitului pe clãdiri  şi a  impozitului pe teren cu pânã la  500% pentru clãdirile şi terenurile  neîngrijite, situate în intravilan. 
În anul 2018, prin Hotărârea de Consiliu Local nr. 228 din data de 24.04.2018 privind aprobarea cotelor de majorare a impozitului pe clădirile și terenurile neîngrijite, situate în intravilan, ce se vor aplica începând cu anul fiscal 2018, au fost modificate cotele de majorare a impozitului pe clădirile neîngrijite care se aplică încă din anul 2018.
	Situația actuală în ceea ce privește supraimpozitarea este blocată, iar prin noua procedură se urmărește eliminarea vulnerabilităților constatate de-a lungul timpului în aplicarea măsurii de supraimpozitare a imobilelor neîngrijite de pe raza Municipiului Timișoara.  
	Potrivit articolului 136 alin. (1) din O.U.G. 57 din 3 Iulie 2019 privind Codul Administrativ, „Proiectele de hotărâri pot fi iniţiate de primar, de consilierii locali sau de cetăţeni. Elaborarea proiectelor se face de cei care le propun, cu sprijinul secretarului general al unității/subdiviziunii administrative-teritoriale și al compartimentelor de resort din cadrul aparatului de specialitate al primarului”. sprijinul secretarului general al unităţii/subdiviziunii administrativ-teritoriale şi al compartimentelor de resort din cadrul aparatului de specialitate al primarului. 

		

PROPUNEM:
·  Aprobarea Procedurii cadru privind majorarea impozitului pe clădirile neîngrijite/degradate situate în intravilan, prezentată în anexa nr. 1 la prezenta hotărâre și încetarea valabilității procedurii aprobată prin HCLMT nr. 314 din data de 28.07.2017;
· Menținerea Anexelor 1a, 1b, 1c, 1d și 1e parte din Hotărârea de Consiliu Local nr. 266 din 20.12.2016;
· Eliminarea Anexei 1f din Hotărârea de Consiliu Local nr. 266 din 20.12.2016;
· Păstrarea cotelor din Hotărârea de Consiliu Local nr. 266 din 20.12.2016, așa cum au fost stabilite în articolul 1.

Având în vedere prevederile legale expuse în prezentul raport, respectiv prevederile O.U.G. 57 din 3 Iulie 2019 privind Codul administrativ, precum și alte acte normative care reglementează măsuri de punere în valoare a patrimoniului istoric, cultural sau arhitectural, în vederea protejării monumentelor istorice, apreciem că Proiectul de hotărâre privind aprobarea “Regulamentului pentru aplicarea Programului de sprijin financiar pentru creşterea calității arhitectural-ambientale a clădirilor din zonele prioritare de intervenție din Municipiului Timișoara”, îndeplinește condițiile tehnice pentru a fi supus dezbaterii și aprobării plenului consiliului local. 

